વર્ષોથી વિશ્વાસ ઉપર ચાલતા અને વિશ્વમાં એક કાચી ચિઠ્ઠી ઉપર કરોડોનો કારોબાર કરતા હીરા ઉદ્યોગમાં હિસાબ દિવાળીથી દિવાળી થતો હોય છે, આવા સંજોગોમાં દરવર્ષે દિવાળી પહેલા ઉઠમણાંઓ સામે આવતા હોય છે, મૂળ સૌરાષ્ટ્રના અને વર્ષોથી સુરતના વરાછા ખાતે કારખાનું ધરાવતા વાઘાણી નામનો કારખાનેદાર 40 કરોડમાં ઉઠી ગયાની ચર્ચાએ હીરા ઉદ્યોગમાં હડકંપ મચાવી દીધો હતો, સુરત ઉપરાંત એન્ટવર્પના હીરા ઉદ્યોગમાં પણ વાઘાણીના ઉઠમણાંની ચર્ચા રહી હતી.